钦定古今图书集成/明伦汇编/氏族典/第214卷 > 何溥
## 钦定古今图书集成/明伦汇编/氏族典/第214卷 > 何溥

按《万姓统谱》：“溥字通远，永嘉人。天资隽伟，属词浑厚
雄赡。试礼部第一，登绍兴第。历临安府教授、删定官。
出通判婺州。以荐除监察御史，迁左正言、右司谏，弹
劾不避。除谏议大夫。首论将帅不治兵而治财，战斗
之士变为商贾。在言路六年，知无不言。除翰林学士、
兵部尚书，以疾请补外，授龙图阁学士，宫祠，优游里”
居。岁馀，卒于家。